cyanic-selkie/wikianc huggingface dataset:
খাজা আবদুর রহমান চৌহরভী
নিখুঁত রচনা
তার খ্যাতির কারণ তার দুর্দান্ত রচনা যা আরবি ভাষায় সেরা একটি গ্রন্থ, গ্রন্থটি হল মুহায়্যিরুল উকূল ফী বায়ানি আওসাফি আকলিল উকূল আল মুসাম্মা বিমাজমুআতি সালাওয়াতির রাসূল (দ.)। তিনি উম্মী (পড়াহীন) ছিলেন, আলেমগণ স্বীকার করেছেন তিনি ইলমে লাদুনি (আল্লাহ প্রদত্ত জ্ঞান) এর অধিকারী ছিলেন। এটা অনেক বছর পূর্বে লেখা হলেও জীবদ্দশায় তিনি এটা লুকিয়ে রাখেন। মৃত্যুবরণের কয়েক বছর পূর্বে রেঙ্গুন (ইয়াংগুন) প্রবাসী তার প্রধান খলিফা হযরত মাওলানা সৈয়দ আহমদ শাহ সিরিকোটির নিকট জানালেন এ গ্রন্থের কথা। এটা বোখারী শরীফের মতো ত্রিশপারা সংবলিত, পারাগুলো কুরআন শরীফের পারা হতে একটু বড়। এ বিশাল দরূদ শরীফ লেখা সম্পন্ন করতে সময় লেগেছিল ১২ বছর ৮ মাস ২০ দিন। তার নির্দেশে প্রধান খলিফা হাফেজ সৈয়দ আহমদ শাহ সাহেব সিরিকোটির উদ্যোগে ১৯৩৩ সালে শেঠ আহমদের অর্থায়নে রেঙ্গুন থেকে প্রথম প্রকাশিত হয়। ১৯৫৩ সালে হাফেজ সৈয়দ আহমদ শাহ সিরিকোটির উদ্যোগে মাওলানা আমীর শাহের তত্ত্বাবধানে চট্টগ্রাম থেকে দ্বিতীয়বার প্রকাশিত হয়। হাফেজ মাওলানা সৈয়দ মুহাম্মদ তৈয়্যব শাহের নির্দেশনায় ১৯৮২ সালে তৃতীয় সংস্করণ প্রকাশিত হয়। ১৯৯৫ সালে সৈয়দ মুহাম্মদ তাহের শাহ ও সৈয়দ মুহাম্মদ সাবির শাহের পৃষ্ঠপোষকতায় পাকিস্তানের চৌহর শরীফ থেকে অফসেট কাগজে অনুবাদসহ এর নবতর সংস্করণ প্রকাশিত হয়। এই গ্রন্থটি উর্দু ও বাংলা ভাষায় অনূদিত হয়েছে। বাংলায় অনূদিত করছে আনজুমান-এ রহমানিয়া আহমদিয়া সুন্নিয়া ট্রাস্ট বাংলাদেশ। এই গ্রন্থটির জ্ঞানের উৎস হল কুরআন ও হাদিস। এই গ্রন্থটিতে বহু দরুদ সালামের পাশাপাশি বিসমিল্লাহ'র ফজিলত ও যিকর করার ফজিলত রয়েছে। মহানবী হজরত মুহাম্মদ (দ.)'র বরকতময় হাদিসও রয়েছে। এখানে দোয়ার পদ্ধতির সাথে সাথে বহু দোয়াও রয়েছে।
ব্যঙ্গচিত্র
কার্টুন বা ব্যঙ্গচিত্র (Cartoon) একধরনের দ্বি-মাত্রিক চিত্রকলা যা কাগজে অঙ্কন করার মাধ্যমে প্রদর্শন করা হয়। বিভিন্ন ও বিচিত্রমূখী পন্থায় ব্যঙ্গচিত্র শব্দটি ব্যবহৃত হতে পারে। সংবাদপত্র অথবা সাময়িকীতে স্বল্পবাক্যে অথবা বাক্যবিহীন অবস্থায় ব্যঙ্গচিত্র দর্শক-পাঠকদের কাছে উপস্থাপন করা হয়ে থাকে। অঙ্কিত চিত্রের পাশাপাশি শব্দ প্রয়োগের মাধ্যমে তামাশা, উপহাস কিংবা সরস উক্তি প্রদর্শন করা হয়। এছাড়াও, অনেকগুলো কার্টুনকে একত্রিত করার মাধ্যমে অ্যানিমেশন চলচ্চিত্র নির্মাণ করা হয়।
ইতিহাস
250px|thumb| ঊনবিংশ শতকে এডওয়ার্ড মাইব্রিজের অ্যানিমেশন চলচ্চিত্র হিসেবে ব্যবহৃত ঘোড়া মধ্য যুগে অর্থাৎ ১৪শ থেকে ১৭শ শতকের রেনেসাঁয় ইতালিতে দেয়াল সুসজ্জিতকরণে চিত্রকরদের দলবদ্ধ হয়ে কাজ করার সময়ে আলাদা কাগজে স্কেচের মাধ্যেম নির্দেশনা দেয়া হতো। এ স্কেচগুলো কার্টোনি নামে পরিচিত ছিল, যা থেকে কার্টুন শব্দের উৎপত্তি হয়েছে। ১৮৪০-এর দশক থেকে এ শব্দটি ব্যবহৃত হয়ে আসছে। ইংরেজি সাময়িকী পাঞ্চ প্রথমবারের মতো ব্যঙ্গচিত্র প্রকাশ করে, যাতে লন্ডনের দালান-কোঠার মজাদার চিত্র তুলে ধরে। এরপর থেকেই কার্টুনে চিত্রকর্মকে মজাদার ও দৃষ্টিতে আবদ্ধ করার জন্য উপস্থাপনা শুরু হয়। ঊনবিংশ শতকে এসে সাময়িকী ও সংবাদপত্রে ব্যবহার হতে শুরু করে। বিংশ শতকের শুরুতে গল্পচ্ছলে ও অ্যানিমেশন চলচ্চিত্রে ব্যঙ্গচিত্রের ব্যবহারের পরিধি বিস্তৃত হয়।
বড় কুবো
বিবরণ
অপ্রাপ্তবয়স্ক পাখির মাথার চাঁদি ও ঘাড়ের পেছন দিকে ফিকে লালচে তিলা থাকে। কাঁধ-ঢাকনি, পিঠ, কোমর ও ডানা অনুজ্জ্বল ডোরাযুক্ত কালচে-বাদামি রঙের। কালচে দেহতলে সরু সরু সাদা ডোরা থাকে। অপ্রাপ্তবয়স্ক পাখির উড্ডয়ন পালক ও লেজেও ডোরা থাকে। প্রজাতিটির শ্বেতপ্রকরণ নমুনার কথা জানা যায়।
স্বভাব ও প্রতিবেশ
thumb|left|শামুকের খোল তুলে ধরছে [[কলকাতা, ভারত]] বড় কুবো আলোকময় বন, বাগান ও মানববসতির কাছাকাছি বাস করে। সাধারণত একা বা জোড়ায় বিচরণ করে। এদের খাদ্যতালিকা বেশ বড়। বিভিন্ন ধরনের পোকামাকড়, শুঁয়োপোকা, শামুক, এমনকি ছোটখাটো মেরুদণ্ডী প্রাণী যেমন- করাতী বোড়া (Echis carinatus), ব্যাঙ, টিকটিকি, ইঁদুর ইত্যাদি এরা খাদ্য হিসেবে গ্রহণ করে। এছাড়া পাখির ডিম, ছানা, ফল ও বীজ এদের প্রিয় খাদ্য। তামিলনাড়ুতে বড় কুবোর মূল খাদ্য এক প্রজাতির শামুক, Helix vittata। এছাড়া এরা কলকে ফুলের (Thevetia peruviana) বিষাক্ত ফল খায়। পাম অয়েল শিল্পে এরা ক্ষতিকারক বালাই হিসেবে চিহ্নিত, কারণ এরা প্রায়ই পাকা পামের রসালো শাঁস খেয়ে ফেলে। মাটিতে ধীরে হাঁটে এবং হঠাৎ শিকারকে ঠোঁট বা পা দিয়ে চেপে ধরে শিকার করে। ঝোপের তলায় তলায় ঘুরে ওরা যখন খাবার খোঁজে, তখন দীর্ঘ পুচ্ছটি প্রায় মাটি ছুঁয়ে থাকে। বিপদের টের পেলে ঝোপের মধ্যে লুকিয়ে পড়ে, কখনো ছোট দূরত্বে উড়ে গিয়ে লুকিয়ে পড়ে।
জগন্নাথ রাওজি চিত্নিস
সামরিক ক্যারিয়ার
লেফটেন্যান্ট কর্নেল চিত্নিসকে ১৯৪২ সালের ১২ এপ্রিল গোর্খা রাইফেলসের তৃতীয় ব্যাটালিয়নে (তৎকালীন ব্রিটিশ ভারতীয় সেনাবাহিনীর অংশ) কমিশন দেওয়া হয়েছিল। ওটিএস বেঙ্গালুরু থেকে পাস করার পরে, লেঃ কর্নেল চিত্নিস তার ইউনিটের সাথে বিভিন্ন অপারেশনাল অঞ্চলে অভিযান করেছিলেন এবং অভিজ্ঞ এবং যুদ্ধ-পটু সৈনিকে পরিণত হয়েছিলেন।
টাইটানিয়া (উপগ্রহ)
২০১২ সাল পর্যন্ত এই উপগ্রহ সম্পর্কে মাত্র একবারই গবেষণা করা হয়েছে এবং তা ১৯৮৬ সালের জানুয়ারিতে যখন ভয়েজার ২ এই উপগ্রহের পাশ দিয়ে যায় এবং পৃথিবীতে এই উপগ্রহের প্রায় ৪০% ছবি তুলে পাঠায়।
ভুবনেশ্বরী কুমারী
খেলোয়াড় জীবন
সাইরাস পোঞ্চার সাথে তিনিও ভারতীয় মহিলা স্কোয়াশ দলের কোচ। তাঁরা দুজনেই ২০১৮ সালে ইন্দোনেশিয়ার জাকার্তায় অনুষ্ঠিত এশিয়ান গেমসের জন্য দলকে প্রশিক্ষণ দিয়েছিলেন। থাম্ব|222x222পিক্সেল| ভুবনেশ্বরী কুমারী তাঁর অর্জুন পুরস্কার পাচ্ছেন (২৯শে আগস্ট ১৯৮২)
উদারতাবাদী নারীবাদ
ঐতিহাসিকভাবে, উদারতাবাদী নারীবাদ সামাজিক উদারনীতিবাদের সাথে সম্পর্কিত এবং তা থেকে অনেকটা বিকাশ লাভ করেছে। আধূনিক উদারতাবাদী নারীবাদী ঐতিহ্যগুলোর মধ্যে উল্লেখযোগ্য: সামাজিক উদারনীতিবাদ, সামাজিক গণতান্ত্রিক ধারা এবং সমতা নারীবাদ, সামাজিক নারীবাদ, ন্যায্যতা নারীবাদ, পার্থক্য নারীবাদ ও সেবা-নৈতিক নারীবাদের মতো বিভিন্ন বিষয়। কয়েক ধরনের উদারতাবাদী নারীবাদকে নব্যউদারনীতিবাদী নারীবাদ বা “বোর্ডরুম নারীবাদ” বলে আখ্যা করা হয়েছে। পশ্চিমা দেশ এবং উন্নয়নশীল ধর্মনিরপেক্ষে অনেক দেশে উদারতাবাদী নারীবাদ রাষ্ট্র নারীবাদের সাথে সম্পর্কিত। উদারতাবাদী নারীবাদ সরকারকে গঠনমূলক সহযোগিতা এবং এবং পুনর্গঠনের জন্য সংসদীয় এবং আইনী প্রক্রিয়ায় জড়িত হওয়ার দিকে গুরুত্ব দেয়। উদারতাবাদী নারীবাদকে “সমতাবাদী নারীবাদ”, “গঠনমূলক নারীবাদ”, “সাধারণ নারীবাদ” এবং “সংরক্ষণশীল নারীবাদ” নামেও অভিহিত। উদারতাবাদী নারীবাদকে অনেক সময়ে সমাজতান্ত্রিক নারীবাদ, মার্ক্সীয় নারীবাদ, চরমপন্থী নারীবাদের সাথে তুলনা করা হয়, কিন্তু সেগুলোর মতো উদারতাবাদী নারীবাদ বিপ্লব বা চরমপ্রন্থা অবলম্বনের মাধ্যমে সমাজ পুনর্গঠনের চেষ্টা করে না, বরং উদারতাবাদী গণতন্ত্রের মাধ্যমে ক্রমশ সামাজিক প্রগতিশীলতা অর্জণের চেষ্টা করে।  উদারতাবাদী নারীবাদ এবং সাধারণ নারীবাদ দুটি বিস্তৃত কথা, যা যেসকল নারীবাদ বৈপ্লবিক, সমাজতান্ত্রিক, মার্ক্সবাদী বা চরমপ্রন্থী নয়, বরং উদারতাবাদী গণতান্ত্রিক কাঠামোতে রাজনৈতিক, আইনী এবং সামাজিক পুনর্গঠনের মাধ্যমে সেগুলোকে নির্দেশ করতে এই দুটি শব্দ ব্যবহার করা হয়। তাই, উদারতাাদী নারীবাদীরা অন্যান্য নারীবাদের অনেক বিশ্বাস এবং মধ্য-বাম থেকে মধ্য ডান গণতান্ত্রিক পরিসীমার মধ্যে রাজনৈতিক আদর্শের সাথে যুক্ত থাকতে পারেন।
এলিজাবেথ ক্যাডি স্টেনটোন
এলিজাবেথ ক্যাডি স্টেনটোন (১৮১৫-১৯০২ সাল) ছিলেন নারীবাদের প্রথম তরঙ্গের সবচেয়ে প্রভাবশালী নারীদের মধ্যে একজন। তিনি ছিলেন একজন মার্কিন সমাজ কর্মী এবং তিনি সেনেকা ফোলস এ অনুষ্ঠিত সেনেকা ফোলস সম্মেলনে গুরুত্বপূর্ণ ভূমিক রাখেন। তার কাছে শুধু ভোটাধিকার আন্দোলনই গুরুত্বপূর্ণ ছিল না, বরং তিনি নারী পৈত্রিক এবং তত্ত্বাবধান, বিবাহবিচ্ছেদ আইন, জন্ম নিয়ন্ত্রণ এবং কমক্ষেত্রে ও অর্থনৈতিক অধিকারের সাথেও জড়িত ছিলেন। এ আন্দোলনে তার সঙ্গি ছিলেন সমান গুরুত্বপূর্ণ, সুজান বি. অ্যানথোনি। একসাথে তারা চতুর্দশ এবং পঞ্চাদশ সংশোধীতে নারীদের যুক্ত করার উদ্দেশ্যে একটি ঘোষিত পরিবর্তন আনতে চেষ্টা করেন। ১৮৯০ সালে, তিনি যুক্তরাষ্ট্রের জাতীয় নারী ভোটাধিকার সংগঠন গঠন করেন এবং ১৯৯২ সাল পর্যন্ত সংগঠনটির সভাপতি হিসেবে দায়িত্ব পালন করেন।  তিনি অনেক বক্তব্য, সমাধান, পত্র, আহবান এবং পিটিশন প্রদান করেন, যা নারীবাদের প্রথম তরঙ্গে অন্তর্ভূক্ত হয় এবং উদ্দীপনা বজায় রাখে। তিনি ১৮৪৮ সালের বিবাহিত নারীর ভূমি আইন গৃহীত হওয়ার ক্ষেত্রে অবদান রাখেন, যে আইন অনুযায়ী, নারীদের তাদের আইনত স্বামীদের কাছ থেকে স্বাধীন বলে বিবেচনা করা হয় এবং তাদের নিজেদের ভূমির মালিক হওয়ার অধিকার দেয়। তারা দুজন যৌথভাবে জাতীয় নারী ভোটাধিকার সংগঠন (এনডাবলিউএসএ) গঠন করেন। সংগঠনটি ভোটাধিকার অর্জনের উদ্দেশ্যে কার্যকরী আইন এবং আদালতের দিকে মনযোগ প্রদান করে। ​
জাতীয় নারী রাজনৈতিক সমিতি
তারা ১৯৭০ সালে সংসদের সমান অধিকার সংশোধনী পাসে ব্যার্থ হওয়ায় অনুপ্রাণিত হয়। তাদের বিশ্বাস অনুযায়ী, আইনী, অর্থনৈতিক এবং সামাজিক সমতা শুধামাত্র তখনই সম্ভব হবে যখন নারীরা দেশের রাজনৈতিক সিদ্ধান্ত গ্রহণকারীদের মাঝে সমানভাবে প্রতিনিধিত্ব করবে। তারা বিশ্বাস করেন যে, নারীরাই নারীদের উদ্দেশ্য সর্বোত্তমভাবে সাধন করতে পারবে। দেশজুড়ে সংসদ, সিটি হল এবং স্টেট আইন বিভাগে কর্মরত নারীরা লিঙ্গ বৈষম্য দূর করতে এবং নারীদের পরিবর্তনশীল চাহিদা পূরণের উদ্দেশ্যে আইন পাসের জন্য সংগ্রাম করেন এবং সফলভাবে আইন পাস করেন, যা তাদের সেই বিশ্বাসটির বাস্তবতা নিশ্চিত করে।
জমদগ্নি
জমদগ্নির মৃত্যু
একদিন যখন পরশুরাম আশ্রমের বাইরে ছিলেন, তখন কার্তবীর্যার্জুনের পুত্ররা জমদগ্নির আশ্রমে এসে তপস্যারত মহর্ষিকে হত্যা করে। আশ্রমে ফিরে এসে ভ্রাতাদের মুখে পিতৃহত্যার সংবাদ শুনে, ক্রোধিত  পরশুরাম মহিষ্মতী কার্তবীর্যার্জুনের পুত্রদের মস্তক ছেদন করে হত্যা করেন। এরপর পরশুরাম ক্রমাগত একুশবার পৃথিবীকে ক্ষত্রিয়শূন্য করেন।
আ প্যাসেজ টু ইন্ডিয়া
কাহিনী সংক্ষেপ
যেহেতু অ্যাডেলা ইন্ডিয়ানদের দেখার আকাঙ্ক্ষা প্রকাশ করে, ট্যাক্স কালেক্টর মিঃ টারটন অসংখ্য ইন্ডিয়ান ভদ্রলোককে তার বাড়িতে একটি পার্টিতে দাওয়াত করে। কিন্তু পার্টিটি একটি বেখাপ্পা কার্যে পরিণত হয়। অ্যাডেলা সেখানে সিরিল ফিল্ডিং এর সাথে সাক্ষাত করে, যিনি চন্দ্রপুরে ইন্ডিয়ানদের জন্য সরকার পরিচালিত কলেজের প্রধান শিক্ষক। ফিল্ডিং অ্যাডেলা এবং মিসেস মুরকে চা পার্টির দাওয়াত দেন যাদের সাথে হিন্দু-ব্রাহ্মণ নারায়ণ গডবোলও থাকবে, যিনি কলেজের অধ্যাপক। অ্যাডেলার অণুরোধে ফিল্ডিং আজিজকেও ঐ পার্টিতে দাওয়াত করেন।
নর্থ বেঙ্গল ইন্টারন্যাশনাল ইউনিভার্সিটি
নর্থ বেঙ্গল ইন্টারন্যাশনাল ইউনিভার্সিটি ২০১৩ সালের ১৫ সেপ্টেম্বর তারিখে স্থাপিত বাংলাদেশের একটি বেসরকারি বিশ্ববিদ্যালয়। এটি রাজশাহী শহরের মতিহার থানার চৌদ্দপাই এলাকাতে রাজশাহী-নাটোর মহাসড়কের পাশে অবস্থিত। বাংলাদেশ বিশ্ববিদ্যালয় মঞ্জুরি কমিশন ও শিক্ষা মন্ত্রণালয় কর্তৃক স্বীকৃত রাজশাহী মহানগরীতে অনুমোদিত বেসরকারি বিশ্ববিদ্যালয়ের মধ্যে এটি একটি পূর্ণাঙ্গ বিশ্ববিদ্যালয়। শুরুতে বিনোদপুরস্থ ৪২ ক্ষণিকা রাজশাহীতে এর প্রশাসনিক কার্যক্রম চালু হয়। পরবর্তীতে দৈনিক বার্তা কমপ্লেক্সের ৪র্থ-৫ম তলায় এর একাডেমিক ও প্রশাসনিক উভয় কার্যক্রম শুরু করে। ১৬ নভেম্বর ২০২১ সাল হতে রাজশাহী মহানগরীর মতিহার থানার অন্তর্গত চৌদ্দপাই এলাকাতে স্থায়ী ক্যাম্পাসে শিক্ষা কার্যক্রম পরিচালনা করে আসছে।
ফয়সাল বিন আবদুল আজিজ
বৈদেশিক সম্পর্ক
১৯৭০ সালে নাসেরের মৃত্যুর পর ফয়সাল মিশরের নতুন রাষ্ট্রপতি আনোয়ার সাদাতকে কাছে আনেন। আনোয়ার সাদাত নিজেও সোভিয়েত প্রভাব থেকে বের হয়ে আমেরিকাপন্থি শিবিরে যোগ দিতে ইচ্ছুক ছিলেন। ১৯৭৩ আরব-ইসরায়েলি যুদ্ধের সময় ইসরায়েলের প্রতি পশ্চিমা সমর্থনের কারণে ফয়সাল আন্তর্জাতিক বাজারে তেল সরবরাহ প্রত্যাহার করে নেন। এর ফলে তেলের মূল্য বহুগুণে বৃদ্ধি পায়। এই ঘটনা তার কর্মজীবনে উল্লেখযোগ্য ছাপ রেখেছে এবং বিশ্বব্যপী আরবদের মধ্যে তার জন্য মর্যাদা বয়ে আনে। ১৯৭৪ সালে টাইম ম্যাগাজিন তাকে ম্যান অব দ্য ইয়ার ঘোষণা করে। সংকটের ফলে তেলের মূল্যবৃদ্ধি তার মৃত্যুর পর সৌদি আরবের অর্থনৈতিক প্রবৃদ্ধিতে সহায়তা করেছে। তেল থেকে পাওয়া নতুন মুনাফা ফয়সালকে ছয় দিনের যুদ্ধের পর মিশর, সিরিয়া ও প্যালেস্টাইন লিবারেশন অর্গানাইজেশনকে সহায়তা বৃদ্ধিতে সক্ষম করে। সাধারণভাবে ধারণা করা হয় যে ফয়সালের তেল প্রত্যাহার করার কারণে পশ্চিমা ষড়যন্ত্রের মাধ্যমে তাকে হত্যা করা হয়। উল্লেখ্য তার হত্যাকারী অল্পকাল পূর্বেই যুক্তরাষ্ট্র থেকে দেশে ফিরে আসে।
ব্যক্তিগত জীবন
ফয়সালের মেয়ে লুলুওয়াহ বিনতে ফয়সাল সৌদি আরবের একজন নারী শিক্ষাকর্মী। ১৯৬২ সালে তার মেয়ে প্রিন্সেস সারা বিনতে ফয়সাল আল নাহদা নামক দাতব্য সংস্থা প্রতিষ্ঠা করেন। ২০০৯ সালে এই প্রতিষ্ঠান উপসাগরীয় অঞ্চলে প্রথম চাইলট প্রাইজ ফর হিউমেন রাইটস অর্গানাইজেশন নামক পুরস্কার পায়।
হত্যাকাণ্ড
ওয়েটিং রুমে ফয়সাল কুয়েতি প্রতিনিধিদের সাথে কথা বলছিলেন। তারাও ফয়সালের সাথে দেখা করার অপেক্ষায় ছিল। এসময় হামলাকারী তার দিকে এগিয়ে এসে গুলি চালায়। প্রথম গুলি তার চিবুকে লাগে ও দ্বিতীয় গুলি তার কান ঘেষে চলে যায়। একজন রক্ষী তার খাপবদ্ধ তলোয়ার দিয়ে হামলাকারীকে আঘাত করে। হামলাকারীকে হত্যা না করার জন্য তেলমন্ত্রী আহমেদ জাকি ইয়েমেনি বারবার চিৎকার করতে থাকেন।
এস্তের এক্সপোসিতো
এস্তের এক্সপোসিতো (Ester Expósito; জন্ম: ২৬ জানুয়ারি ২০০০) হলেন একজন স্পেনীয় অভিনেত্রী ও মডেল। তিনি নেটফ্লিক্সের কিশোর নাট্য ধারাবাহিক এলিটে কার্লা রোসোন কালেরুয়েগা চরিত্রে অভিনয় করার জন্য সুপরিচিত।
প্রারম্ভিক জীবন
এক্সপোসিতো আসন্ন ভৌতিক চলচ্চিত্র ভেনাসে অভিনয় করেছেন, যার মুক্তির তারিখ এখনও ঘোষণা করা হয়নি।
মার্কা
ইতিহাস
মার্কা শব্দটির ইংরেজি অনুবাদ Brand-এর উৎপত্তি ঘটেছে 'Brandr' শব্দটি থেকে যার অর্থ হচ্ছে 'পোড়ানো'। প্রাথমিক পর্যায়ে, গবাদিপশুর মালিকগণ তাদের নিজ নিজ পশুকে অন্যান্য মালিকের পশুর চাইতে আলাদাভাবে সনাক্ত করার সুবিধার্থে খাঁজকাটা ধাতব বস্তু পুড়িয়ে তা দিয়ে পশুর শরীরে একটি মার্ক বা চিহ্ন বসিয়ে দিতেন।
বর্ণালীবীক্ষণ
বর্ণালীমিতি এবং স্পেকট্রোগ্রাফি শব্দ দুটি অনেক সময় তরঙ্গ দৈর্ঘ্যের সাপেক্ষে বিকিরণের তীব্রতার পরিমাপ বোঝাতে ব্যবহৃত হয়। অনেক বর্ণালীবীক্ষণিক পরীক্ষার পদ্ধতি বোঝাতেও বর্ণালীমিতি ব্যবহৃত হয়। বর্ণালীবীক্ষণের জন্য ব্যবহৃত যন্ত্রের নাম হচ্ছে স্পেকট্রোমিটার, স্পেকট্রোফটোমিটার, স্পেকট্রোগ্রাফ বা বর্ণালী বিশ্লেষক।
এ ওয়েডনেসডে!
কাহিনী
মুম্বাই পুলিশের কমিশনার তার অবসর গ্রহণের দিন অধস্তন অফিসারদের এই অভিজ্ঞতার কথা বলছেন যা তার চাকরি জীবনের সবচেয়ে স্মরণীয় ঘটনা। অথচ যার কোনো রেকর্ড রাখা হয়নি পুলিশের খাতায়।
ফিলিস্তিনের ইতিহাস
ফিলিস্তিন অঞ্চলটি পৃথিবীর প্রাচীন অঞ্চলগুলোর একটি যেখানে মানুষের বসবাস, কৃষিনির্ভর জনসমষ্টি এবং সভ্যতা গড়ে উঠেছিল। ব্রোঞ্জ যুগের প্রথম ও মধ্যভাগে স্বাধীন কেনানীয় নগর-রাষ্ট্রগুলো গড়ে উঠেছিল এবং প্রাচীন মিশর, মেসোপটেমিয়া, ফোয়েনেশিয়া, মাইনোয়ান ক্রিট, এবং সিরিয়ায় গড়ে ওঠা সভ্যতা দ্বারা প্রভাবান্বিত হয়েছিল।
পারসীয় শাসনামল
৫০০ খ্রিস্টপূর্বাব্দের দিকে পারস্যের হাখমানেশি সাম্রাজ্যের সম্রাট মহান কুরুশ অ্যাসিরীয়দের পরাজিত করে মেসোপটেমিয়া অঞ্চল জয় করেন। তিনি "ব্যাবিলনীয় বন্দিদশা" থেকে হিব্রুদের মুক্ত করেন ও ফিলিস্তিন অঞ্চলে ফিরে যাওয়ার অনুমতি দেন। হিব্রুরা এসময় হাখমানেশি সাম্রাজ্যের অধীনে থেকেই স্বাধীনভাবে ফিলিস্তিন শাসন করতো। এ সময় পারসীয়দের সংস্পর্শে এসে হিব্রু সংস্কৃতিতে বড় রকমের পরিবর্তন আসে।
ব্রিটিশ কর্তৃত্ব ও ইহুদি অভিবাসন
প্রথম বিশ্বযুদ্ধের সময় ব্রিটেনের প্রয়োজনে দুর্লভ বোমা তৈরির উপকরণ কৃত্রিম ফসফরাস তৈরি করতে সক্ষম হন ইহুদি বিজ্ঞানী ড. হেইস বাইজম্যান৷ ফলে আনন্দিত ব্রিটিশ প্রধানমন্ত্রী জানতে চাইলেন কী ধরনের পুরস্কার তিনি চান? উত্তর ছিল- "অর্থ নয়, আমার স্বজাতির জন্য এক টুকরো ভূমি আর তা হবে ফিলিস্তিন৷" ফলে ফিলিস্তিন ভূখণ্ডটি ইহুদিদের হাতে তুলে দেয়ার জন্য মানসিকভাবে প্রস্তুতি নেয় ব্রিটেন৷ প্রথম বিশ্বযুদ্ধ জয়ের পর ব্রিটেন স্বাধীনতা দেয়ার অঙ্গীকারে ১৯১৮ সাল থেকে ৩০ বছর দেশটিকে নিজেদের অধীন রাখে৷ মূলত এই সময়টিই ফিলিস্তিনকে আরব-শূন্য (বিশেষত মুসলিম-শূন্য) করার জন্য কাজে লাগায় ইঙ্গ-মার্কিন শক্তি৷
সুদীপ রায় বর্মন
সমালোচনা
১৯ ডিসেম্বর ২০১৬-এ, বর্মন বিধানসভার স্পিকারের রৌপ্য গদাটি ছিনিয়ে নিয়েছিলেন এবং এটি নিয়ে পালিয়ে গিয়েছিলেন যখন কংগ্রেস এবং তৃণমূল কংগ্রেস বিধায়করা বনমন্ত্রী নরেশ জামাতিয়ার নারীকরণ নিয়ে সমালোচনা করছিলেন।
পেপ্যাল
thumb|right|260px|ইবে'র নর্থ ফার্স্ট স্ট্রিট স্যাটেলাইট অফিস ক্যাম্পাস (পেপাল এর কর্পোরেট সদর দপ্তর) পেপ্যাল একটি ই-কমার্স প্রতিষ্ঠান যারা ইন্টারনেটের মাধ্যমে অর্থের স্থানান্তর বা হাতবদল করার ক্ষেত্রে সহায়তা দিয়ে থাকে। অনলাইন স্থানান্তরের এই পদ্ধতি গতানুগতিক অর্থের লেনদেনের পদ্ধতি যেমন চেক বা মানি অর্ডারের বিকল্প হিসেবে ব্যবহৃত হয়ে থাকে।
২০০২ সালের ৩রা অক্টোবর পেপ্যাল বৃহৎ নিলাম সাইট ই-বের অঙ্গপ্রতিষ্টান হিসেবে মালিকানা পরিবর্তন করে। যুক্তরাষ্ট্রের ক্যালিফোর্নিয়ার, সান জোসে, শহরে পেপ্যালের প্রধান শাখা অফিস যা ই-বের নর্থ ফার্স্ট স্ট্রীট স্যাটেলাইট অফিসে অবস্থিত। এছাড়াও এই প্রতিষ্টানের গুরুত্বপূর্ণ কর্মকাণ্ড রয়েছে নেব্রাস্কার ওমাহা ; আরিজোনার স্কটডেল; এবং অস্টিন টেক্সাস যুক্তরাষ্ট্রের. মধ্যে, এছাড়াও রয়েছে চেন্নাই, ডাবলিন, ক্লিয়েনম্যাকনো (বার্লিনের নিকটে) এবং তেল আভিভ. জুলাই ২০০৭ পর্যন্ত, সমগ্র ইউরোপে পেপ্যাল একটি লুক্সেমবুর্গ-ভিত্তিক ব্যাঙ্ক হিসেবে পরিচালিত হয়।
ধাপ-২
ই-বের যুক্তরাষ্ট্র এবং আন্তর্জাতিক উভয় ক্ষেত্রে ব্যবহারকারীর সংখ্যা বাড়ানোর জন্য পেপ্যাল ক্রেতা ও বিক্রেতাদের ভার্চুয়াল পৃথিবীর লেনদেনের ক্ষেত্রে চিরায়ত সমস্যাগুলোর সমাধানের দিকে নজর দেয়। যেমন প্রতারণা, দায়বদ্ধতা, অভিযোগ নিরসন ইত্যাদি ( লেনদেনের ক্ষেত্রে আর্থিক ক্ষতি পেপ্যাল বহন করে, এছাড়াও ক্রেতা ও বিক্রেতার নিরাপত্তার প্রোগ্রামের দায়িত্ব পেপ্যাল নেয়) প্রকৃতপক্ষে যখন কোন বিক্রেতা দেউলিয়া হয়ে যায়, যা অনলাইন কেনাবেচার ক্ষেত্রে খুব দূর্লভ নয়, তখন পেপ্যাল দায়িত্ব নেয় দেউলিয়া হয়ে যাওয়া বিক্রেতার পক্ষ থেকে যেসকল টাকা পাওনা আছে ক্রেডিট কার্ডের মাধ্যমে সেগুলো পরিশোধ করে দেয়া। একই ভাবে ক্রেতাদের তাদের ক্রেডিট কার্ডের মাধ্যমে অননুমোদিত ব্যবহারের বিরুদ্ধে পেপ্যালের পক্ষ থেকে সুরক্ষা দেয়া হয়। এর সাথে, ই-বের ক্রেতাদের যারা পেপ্যাল ব্যবহার করছেন তাদের ১০০০ ডলার পর্যন্ত সুরক্ষার নিশ্চয়তা দেয়া হয়, (এক বছরে ৩ বার পর্যন্ত) যখন তাদের ক্রয়কৃত পণ্য সময়মত পৌছায় না, অথবা পণ্যের বর্ণনার সাথে সরবরাহকৃত পণ্যের অবস্থার অমিল দেখা যায়, শুধুমাত্র সেইসব বিক্রেতাদের জন্য যাদের ফীডব্যাক রেটিং বেশি। সর্বশেষ, ব্যবসা একাউন্ট সংবলিত বিক্রেতাদের বিক্রেতা নিরাপত্তা প্রকল্পের সহায়তা দেয়া হয় ৫০০০ ডলার পর্যন্ত, যেখানে বিক্রেতাদের চার্জব্যাকের বিপরীতে সুরক্ষা দেয়া হয়, যখন তারা অর্থ ফেরত দেবার ক্ষেত্রে সুনির্দিষ্ট নীতিমালা অনুসরণ করে। (যেমন নিশ্চিত ঠিকানায় পণ্য পাঠানোর ক্ষেত্রে পণ্য পাঠানোর প্রমাণ বা রশিদ সংরক্ষণ অথবা ২৫০ ডলারের অধিক মূল্যের পণ্যের ক্ষেত্রে পণ্য গ্রহণের সময় ক্রেতার সই নেবার নীতি ইত্যাদি)
ব্যাঙ্ক অবস্থান
পিটার থিয়েল, পেপ্যালের প্রতিষ্ঠাতা বলেছেন পেপ্যাল ব্যাঙ্ক নয় কারণ প্রচলিত আংশিক তহবিল ব্যাংকিং এ পেপ্যাল অংশগ্রহণ করে না। তার পরিবর্তে পেপ্যালের গচ্ছিত তহবিল বাণিজ্যিক সূদ উৎপাদনকারী চেকিং একাউন্টে রাখা হয়।
নিয়ন্ত্রণ
ইউরোপে, পেপ্যাল লুক্সেমবার্গে একটি ব্যাঙ্ক হিসেবে নিবন্ধন করা হয় PayPal (Europe) Sàrl et Cie SCA আইনি নামের অধীনে, যেটি একটি প্রতিষ্ঠান লুক্সেমবার্গের ব্যাঙ্ক কর্তৃপক্ষ বা কমিশন ডি সার্ভাইলেন্স দু সেক্টিউর ফাইন্যান্সিয়ার (CSSF) কর্তৃক নিয়ন্ত্রিত। এই পরিবর্তনের পূর্ব পর্যন্ত পেপ্যাল নিবন্ধিত ছিল যুক্তরাজ্যে PayPal (Europe) Ltd, নামে, একটি বাণিজ্যিক সত্বা যার আনুমোদন ছিল ইলেকট্রনিক মানি ইস্যুয়ার হিসেবে যুক্তরাজ্যের ফাইন্যান্সিয়াল সার্ভিসেস অথরিটির (FSA) অধীনে ২০০৪ সাল থেকে। এই প্রক্রিয়া ২০০৭ সালে শেষ হয়ে যায় যখন প্রতিষ্ঠানটি লুক্সেমবার্গে স্থানান্তরিত হয়ে যায়।
সমালোচনা এবং সীমাবদ্ধতা
সামথিং অফুল, নামে ওয়েবসাইটের সত্বাধিকারী রিচার্ড কায়ানকা ২০০৫ সালের সেপ্টেম্বর মাসে হারিকেন কাটরিনার ভুক্তভোগীদের জন্যে একটি পেপ্যাল একাউন্ট খোলেন যার অর্থ রেড ক্রসে অনুদানের জন্য সংগ্রহ করা হয়। তার এই আহ্বানে দ্রুতহারে সেই একাউন্টে অনুদান আসতে থাকে যার ফলে সেই একাউন্টটি স্বয়ংক্রিয়ভাবে স্থগিত করে দেয়া হয়, পরবর্তীতে সেই একাউন্টকে নিয়মিত করার জন্য পেপ্যালের গ্রাহক সেবা বিভাগের সাথে যে পরিমাণে সময় এবং ঝামেলা পোহাতে হয় কায়ানকা তার যথেষ্ট সমালোচনা করেন। সামথিং অফুল ওয়েবসাইটের সদস্যগণ যখন তাদের আশঙ্কা প্রকাশ করেন পেপ্যাল কর্তৃক নিযুক্ত দাতব্য প্রতিষ্ঠান ইউনাইটেড ওয়ের, বিষয়ে, কায়ানকা তখন সকল দাতাদের অর্থ ফেরত দিয়ে দেন যেন তারা নিজেদের পছন্দের দাতব্য প্রতিষ্ঠানে অর্থ প্রদান করতে পারেন। যদিও পেপ্যাল বহির্বিশ্বের দাতাদের এক্সচেঞ্জ ফী এবং কমিশন ফী ফেরত দেয়নি।
২০১০ সালের ফেব্রুয়ারি মাসে পেপ্যাল সকল "ব্যক্তিগত" লেনদেন বন্ধ করে দেয় অথবা ফেরত দিয়ে দেয়। যেসকল অর্থ ইতোমধ্যে হাতবদল হয়ে গিয়েছিল বা যেসকল লেনদেন সম্পূর্ণ হয়ে গিয়েছিল সেগুলোও ফেরত দেয়া হয়। ফলে অনেক বিক্রেতার একাউন্ট ওভার ড্রাফট হয়ে যায়। সমগ্র ভারতের প্রতিষ্ঠান, ঠিকাদার এবং সেবা প্রদানকারী সংস্থাসমূহ হটাৎ করে পেপ্যালের নিকট ঋণী হয়ে পড়ে যখন পূর্ব ঘোষণা ব্যতীত তাদের লেনদেনের অর্থ ফিরিয়ে নেয় যেই অর্থ তারা গ্রহণ করে পরে ব্যাঙ্ক থেকে উঠিয়েও নিয়েছিল।
২০১০ সালের মার্চ মাসে পেপ্যাল ক্রিপ্টোম নামে প্রতিষ্ঠানের অনুদান যব্দ করে, তার ফলে ৫৩০০ ডলারের পাঠানো অনুদান আটকে যায়। পেপ্যাল এই পদক্ষেপের কোন ব্যাখ্যা দিতে অস্বীকার করে, এই দাবীতে যে অনুদান যব্দের কারণ জানালে তা ক্রিপ্টোমের নিজের গোপনীয়তার নীতিমালা ভঙ্গ করবে। এক সপ্তাহ পরে পেপ্যাল তাদের আচরণের জন্য ক্ষমা প্রার্থনা করে, যা ক্রিপ্টোমের প্রতিষ্ঠাতা জন ইয়ং বর্জন করে পেপ্যালের আচরণকে "অপমানজনক ও অগ্রহণযোগ্য" বলে জানান।
৬৪নং ওয়ার্ড, ঢাকা দক্ষিণ সিটি কর্পোরেশন
ইতিহাস
২০১৭ সালের পূর্বে এটি মাতুয়াইল ইউনিয়নের ৪,৫,৬ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৬৪ নং ওয়ার্ড হিসেবে আত্মপ্রকাশ করে।
ডেলিকন আরবিকাম
শ্রেণীবিন্যাস
লিনিয়াস তার সিস্টেমা ন্যাচারাই গ্রন্থে ১৭৫৮ সালে এদেরকে সর্বপ্রথম বর্ণনা করেন হাইরান্ডো আরবিকা নামে। ১৮৫৪ সালে এদেরকে বর্তমান গণ ডেলিকনে স্থানান্তর করেন থমাস হর্সফিল্ড এবং ফ্রেডরিক ম্যুর। ডেলিকন হচ্ছে গ্রীক শব্দ চেলিডন এর এনাগ্রাম যার অর্থ সোয়ালো এবং প্রজাতি নাম আরবিকাম লাতিন শব্দ যার অর্থ শহরের।
বেড়াইদ ইউনিয়ন
আয়তন ও জনসংখ্যা
আয়তন : ৬.২১ বর্গ মাইল।
হাফিজ হুসাইন আহমেদ
হাফিজ হুসাইন আহমেদ একজন পাকিস্তানি প্রবীণ রাজনীতিবিদ এবং ইসলামি পণ্ডিত। তিনি ২০০২ - ২০০৭ এবং ১৯৮৮ - ১৯৯০ সাল পর্যন্ত পাকিস্তানের জাতীয় পরিষদের সদস্য এবং ১৯৯১ সালের মার্চ থেকে ১৯৯৪ সালের মার্চ পর্যন্ত পাকিস্তানের সিনেটের সদস্য ছিলেন।
মধুরা নায়েক
কর্মজীবন
মধুরা একজন মডেল হিসাবে তার কর্মজীবন শুরু করেছিলেন, যা তাকে শেল ওসওয়ালের মিউজিক ভিডিও "উমর ভর" এ নিয়ে যায়। তারপরে তিনি তার প্রথম অনুষ্ঠান কাহানি ঘর ঘর কি-তে স্বাক্ষর করেছিলেন। তারপরে তিনি চার বছরেরও বেশি সময় ধরে বালাজী টেলিফিল্মের সাথে কাজ করেছিলেন। পরবর্তীতে তিনি ৯এক্স চ্যানেলে কাহে না কাহে, সনি টিভিতে ভাস্কর ভারতী, কিস দেশ মে হ্যাঁয় মেরা দিল, এক ননদ কি খুশিওঁ কি চাবি...মেরি ভাবী, স্টার প্লাসে কায়ামাত এবং স্টার ওয়ানে পেয়ার কি ইয়ে এক কাহানী-তে অভিনয় করেছিলেন।
শেয়াল-দেবতা রহস্য
শেয়াল-দেবতা রহস্য সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। প্রাচীন মিশরীয় দেবতা আনুবিসের একটি মূল্যবান মূর্তি হারিয়ে যাওয়া ও সেটি খুঁজে বের করা নিয়ে এই গল্পটি রচনা করা হয়েছে।
রূপি কৌর
পেশা
২০০৯ সালের দিকে কৌল মাল্টনের পাঞ্জাবি কমিউনিটি হেলথ সেন্টারের বেসমেন্টে থাকার প্রথম অভিনয়ের কথা উল্লেখ করেছেন। পুরো হাই স্কুল জুড়েই কৌর নিজের লেখা বেনামে ভাগ করেছেন। ২০১৩ সাল থেকে, তিনি ২০১৪ সালে ইনস্টাগ্রামে নেওয়ার আগে টাম্বলারের নিজের নামে নিজের কাজটি ভাগ করে নেওয়া শুরু করেছিলেন, যেখানে তিনি সাধারণ থিম্যাটিক চিত্রও যুক্ত করতে শুরু করেছিলেন।
কৌরের প্রথম বই, মিল্ক অ্যান্ড হানি (কবিতা সংগ্রহ) নামে একটি নৃবিজ্ঞান ৪ নভেম্বর ২০১৪ সালে ক্রেটিসস্পেসে স্ব-প্রকাশিত হয়েছিল। বইটির নামটি  তাঁর  অতীতের অনুপ্রেরণাময় একটি কবিতা থেকে এসেছে। এই কবিতাটিতে প্রতিকূল সময়ে নারীদের বেঁচে থাকা সম্পর্কে একটি লাইন অন্তর্ভুক্ত করা হয়েছিল। তিনি নারীদের পরিবর্তন নিয়ে একটি বর্ণনা করেছেন। তার  বর্ণনাটি  ছিল,  (নারীরা) "দুধের মতো মসৃণ এবং মধুর চেয়ে ঘন।" তিনি পর্যবেক্ষণ, গদ্য এবং হাতে আঁকা চিত্রের সংকলন একটি বইয়ে এটি বর্ণনা করেছিলেন।  এই বইটি চারটি অধ্যায়ে বিভক্ত, এবং প্রতিটি অধ্যায়ে আলাদা বিষয়বস্তু চিত্রিত হয়েছে।
ভি. আর. ভি. সিং
টেস্ট অভিষেক
এছাড়াও, দক্ষিণ আফ্রিকার বিপক্ষে দুই টেস্টে অংশ নিয়ে আরও দুই উইকেট নেন।
রবিচন্দ্রন অশ্বিন
প্রারম্ভিক জীবন
১৩ নভেম্বর, ২০১১ তারিখে অশ্বিন তার শৈশবের বান্ধবী পৃথ্বী নারায়াণনকে বিয়ে করেন। অশ্বিনের বাবা রবিচন্দ্রন তামিলনাড়ু দলের পক্ষ হয়ে প্রতিযোগিতামূলক ক্রিকেটে ফাস্ট বোলারের ভূমিকায় অবতীর্ণ হয়েছিলেন।
খেলোয়াড়ী জীবন
নভেম্বর, ২০১১ সালে অশ্বিন টেস্ট ক্রিকেটে অভিষিক্ত হন। ওয়েস্ট ইন্ডিজের বিপক্ষে শচীন তেন্ডুলকরের নেতৃত্বাধীন দলে একই সাথে উমেশ যাদবেরও অভিষেক ঘটেছিল। খেলায় প্রথম ইনিংসে ৩ উইকেট এবং দ্বিতীয় ইনিংসে ৬ উইকেট দখল করেছিলেন। সিরিজের তৃতীয় টেস্টে অভিষেক সেঞ্চুরি করেন যা ভারতকে ড্র করতে সহায়তা করেছিল। পুরো সিরিজে বলের পাশাপাশি ব্যাটিংয়েও সমান দেখিয়েছেন। ফলশ্রুতিতে ম্যান অব দ্য সিরিজের 'দিলীপ সারদেশাই পুরস্কার' ও পাঁচ লক্ষ ভারতীয় রূপি লাভ করেন তিনি।
ক্রিকেট বিশ্বকাপ
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিসিআই কর্তৃপক্ষ ভারত দলের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্যরূপে মনোনীত হন। ১০ মার্চ, ২০১৫ তারিখে হ্যামিল্টনের সেডন পার্কে অনুষ্ঠিত গ্রুপ পর্বের পঞ্চম খেলায় আয়ারল্যান্ডের বিপক্ষে ৩৮ রানের বিনিময়ে গুরুত্বপূর্ণ ২ উইকেট দখল করেন। পরবর্তীতে শিখর ধাওয়ানের মনোজ্ঞ শতরানে দল ৮ উইকেটের সহজ পায় ও খেলার ফলাফলে ভারত বি গ্রুপে শীর্ষস্থান দখল করে। পাশাপাশি বিশ্বকাপে ধারাবাহিকভাবে ৯ম জয় পায়।
শিবপুর উচ্চ বিদ্যালয়
ইতিহাস
শিবপুর উচ্চ বিদ্যালয়টি জোতবানী ‍ইউনিয়নের শিবপুরে ১৯৪৫ সালে প্রতিষ্ঠিত হয়।এর প্রতিষ্ঠাতা মোঃ আছাল উদ্দিন চৌধুরী।
অবকাঠামো
বিদ্যালয়ে মোট ৩ টি ভবন রয়েছে। মাঠের পূর্ব পাশের ভবনটি প্রশাসনিক ভবন হিসেবে ব্যবহৃত হয়। বাকি ২ টি ভবন শ্রেনীকক্ষ হিসেবে ব্যবহৃত হয়। শিক্ষার্থীদের জন্য একটি গ্যারেজ ঘর রয়েছে। এছাড়াও বিদ্যালয়ের ভিতরে একটি ফুলের বাগান, উন্মুক্ত মঞ্চ, খেলার মাঠ এবং শহীদদের স্মরনে একটি শহীদ মিনার রয়েছে।
রবার্ট এঙ্গেল
রবার্ট এঙ্গেল একজন মার্কিন অর্থনীতিবিদ। তিনি ২০০৩ সালে অর্থনীতিতে নোবেল পুরস্কার লাভ করেন।
বেদান্ত সোসাইটি
১৮৯৩ সালের সেপ্টেম্বরে শিকাগোতে স্বামী বিবেকানন্দ তাঁর বিখ্যাত শিকাগো বক্তৃতা দেন। এই সাফল্যের পর তিনি পূর্ব ও মধ্য যুক্তরাষ্ট্রের নানা শহরে বক্তৃতা দিয়েছিলেন। এর মধ্যে শিকাগো, ডেট্রোয়েট, বস্টন ও নিউ ইয়র্ক শহরের নাম উল্লেখযোগ্য। ১৮৯৫ সালের জুন মাসে বারো জন শিষ্যের সামনে বেশ কিছু বক্তৃতা দেন থাউজেন্ড আইল্যান্ড পার্কে।
জর্জ অ্যান্ড্রু ওলা
ব্যক্তিগত জীবন
১৯৪৯ সালে ওলা জুডিথ অ্যাগনেস লেঙ্গিয়েলকে বিবাহ করেন। তাদের দুই সন্তানের মধ্যে প্রথমজন, জর্জ  ১৯৫৪ সালে হাঙ্গেরিতে ও রোনাল্ড ১৯৫৯ সালে যুক্তরাষ্ট্রে জন্মগ্রহণ করে। ২০১৭ সালের ৮ মার্চ ওলা ক্যালিফোর্নিয়ার বেভারলি হিলসে মৃত্যুবরণ করেন।  তার মৃত্যুর পর হাঙ্গেরীয় সরকার গভীর শোক প্রকাশ করে বলে-"হাঙ্গেরি একজন সত্যিকারের দেশপ্রেমিক ও বৈজ্ঞানিক প্রতিভাকে হারিয়েছে।"
টেনিস বল
ধীর গতির বল
আইটিএফের "প্লে এবং স্টে" প্রচারের লক্ষ্যে বিশ্বজুড়ে টেনিসে অংশগ্রহণ বাড়াতে প্রারম্ভিক খেলোয়াড়দের খেলার সাথে পরিচয়ের উন্নতি ঘটান। খেলাটি কার্যকরভাবে প্রবর্তন করতে তাঁরা ধীর গতির বল এবং আরও ছোট মাপের কোর্ট প্রবর্তণের সুপারিশ করেন যা প্রাপ্তবয়স্ক এবং শিশু - উভয়ের ক্ষেত্রেই কার্যকর ভূমিকা নেবে। ধীরতম গতির বলগুলি লাল রঙে চিহ্নিত বা অর্ধেক লাল ফেল্ট ব্যবহার করা থাকে যা আকারে বড় এবং চাপ ছাড়াই তৈরী করা হয় বা ফোম রাবার থেকে তৈরি হয়। পরের গতির বলটি হয় কমলা রঙের যা সাধারণ আকারের চাপমুক্ত বল বিশেষ। সর্বশেষেরটি সবুজ রঙের এবং অর্ধেক চাপযুক্ত সাধারণ আকারের বল।
ক্রেগ মার্টিন
বাসস্থান
ক্রেগ মার্টিন পর্বতে বাস করে। আইবেরিয়া থেকে উত্তর-পশ্চিমের আফ্রিকা হয়ে দক্ষিণ ইউরোপ, পারস্য উপসাগর এবং হিমালয় থেকে দক্ষিণ পশ্চিম ও উত্তর পূর্বের চীন। উত্তরাঞ্চলের পাখিরা অভিবাসী স্বভাবের। ইউরোপের পাখিরা শীত মৌসুম উত্তর আফ্রিকা, সেনেগাল, ইথিওপিয়া এবং নীল উপত্যকায় কাটায়। এশিয়ার পাখিরা দক্ষিণ চীন, ভারতীয় উপমহাদেশ ও মধ্য প্রাচ্যে অভিবাসী হয়।
বেগুনি কোকিল
স্বভাব
বেগুনি কোকিল আবাসিক পাখি হলেও অত্যন্ত লাজুক। পাতার আড়ালে লুকিয়ে থাকে বলে সারা বছর দেখা যায় না। প্রজননের সময় পুরুষ পাখি দিনের বেলা ও পূর্ণিমা রাতে জোড়ে ও দ্রুততার সাথে চি-উইক-চি-উইক স্বরে ডাকে বলে দেখা যায়।
মহাবিশ্ব
আমাদের গ্যালাক্সি ছায়াপথ
গ্যালাকটিক বারের মহাকর্ষীয় প্রভাবের বাইরে, আকাশগঙ্গা ছায়াপথের ডিস্কে আন্তঃনাক্ষত্রিক মাধ্যম এবং তারার গঠন চারটি সর্পিল বাহুতে সংগঠিত। সর্পিল বাহুগুলো সাধারণত গ্যালাকটিক বার থেকে উচ্চ ঘনত্বের আন্তঃনাক্ষত্রিক গ্যাস এবং ধূলিকণার থাকে। এটি H II অঞ্চল এবং আণবিক মেঘ দ্বারা চিহ্নিত করা হয়েছে।
ডুমনী ইউনিয়ন
ইতিহাস
ডুমনী ইউনিয়ন পুর্বে বেড়াইদ ইউনিয়নের অন্তরগত ছিল। ০৩/০৩/২০০৩ইং তারিখে নির্বাচিত চেয়াম্যানের মাধ্যমে ডুমনী ইউনিয়নের জন্ম হয়।
যোজনী বন্ধন তত্ত্ব
যোজনী বন্ধন তত্ত্ব (Valence Bond Theory (VBT)) রসায়নের দুটি মৌলিক তত্ত্বের একটি। অন্যটি হলো আণবিক অরবিটাল(এমও) তত্ত্ব, যা রাসায়নিক বন্ধন ব্যাখ্যা করার জন্য কোয়ান্টাম বলবিজ্ঞানের পদ্ধতি ব্যবহারের উদ্দেশ্যে বিকশিত হয়েছিল। এটি মূলত লক্ষ্য   করে কীভাবে বিচ্ছিন্ন পরমাণুর পারমাণবিক কক্ষপথ একত্রিত হয়ে যখন একটি অণু গঠিত হয়, তখন কীভাবে  নির্দিষ্ট  রাসায়নিক বন্ধন গঠিত হয় । বিপরীতভাবে, আণবিক অরবিটাল তত্ত্বে, কক্ষপথ আছে যা সমগ্র অণু আবৃত করে রাখে।
আম্রপালি (আম)
আম্রপালি আম আমের একটি জাত। ১৯৭১ সালে এই হাইব্রিড জাতটি উদ্ভাবন করা হয়। ভারতীয় কৃষি গবেষণা ইনস্টিটিউটের বিজ্ঞানী ড. পিযুষ কান্তি মজুমদার 'দশেরী' এবং 'নিলম' জাতের দুটি আমের সংকরায়নের মাধ্যমে নতুন এ জাতটি উদ্ভাবন করেন। যার নাম দেয়া হয় আম্রপালি।
ক্রাইসোকক্কিজ
ক্রাইসোকক্কিজ (Chrysococcyx) কুকুলিডি পরিবারের অন্তর্গত একদল পাখির একটি গণ। এ গণের প্রজাতিগুলো হল:
গুড়
প্রস্তুত প্রণালী
thumb|আখের রস জ্বাল দেওয়া হচ্ছে প্রথমে আখের বা খেজুরের রস একটি বড় খোলা পাত্রে ছেঁকে রাখা হয়। পরে সময় নিয়ে, বড় একটি চুলায় তা জ্বাল দিতে হয়, এতে জলীয় অংশ বাষ্প হয়ে যায়। ধীরে ধীরে রসের রং লালচে হতে শুরু করে এবং টেনে আসে। এরপর এই উত্তপ্ত রস শীতল করা হয়, অবশেষে গুড় পাওয়া যাবে। এ রসকে গুড় না বানিয়ে চিনি ও বানানো যায়। গুড় চিনির থেকে কম মিষ্টি হলেও বেশি পুষ্টিকর। চিনির জন্য দুবার ফোটালে ঘন কালচে একটু তিতকুটে ভেলি গুড় (second molasses) পড়ে থাকে। আরো বেশি বার চিনি বের করে নিলে থাকে চিটে গুড় (Blackstrap molasses), যার মধ্য প্রচুর ভিটামিন থাকলেও তেতো বলে সাধারণত গরু কে খাওয়ানো হয়।
ফিলিপাইন সুপার লিগা
পিএসএল উদ্বোধনী টুর্নামেন্ট সময় একটি নারী লীগ হিসাবে শুরু হয়। পরবর্তী টুর্নামেন্ট পুরুষদের বিভাগ যোগ করা হয়েছিল।
এ বি এম মূসা
জন্ম
এ বি এম মূসার জন্ম ১৯৩১ সালের ২৮ ফেব্রুয়ারি ফেনীর ছাগলনাইয়া উপজেলার ধর্মপুর গ্রামের এক সম্ভ্রান্ত মুসলিম পরিবারে।
মৃত্যু
৯ এপিল ২০১৪ তারিখ বুধবার দুপুর সোয়া একটার দিকে হাসপাতালে চিকিৎসাধীন অবস্থায় ৮৩ বৎসর বয়সে তার মৃত্যু হয়। ২৯ শে মার্চ তাকে ঢাকার ল্যাবএইড হাসপাতালে হাসপাতালে ভর্তি করা হয়েছিল অবস্থার অবনতি হলে ৭ এপ্রিল দিবাগত রাত আড়াইটা থেকে তাকে কৃত্রিম শ্বাস-প্রশ্বাস দেয়া হতে থাকে। মৃত্যু নিশ্চিত হওয়ার পর ৯ এপিল ২০১৪ দুপুর একটা ১৫ মিনিটে এবিএম মূসার কৃত্রিম শ্বাস-প্রশ্বাস ব্যবস্থা খুলে ফেলা হয়।
উচ্চ রক্তচাপ
কারণ
যে সকল কারণ উচ্চ রক্তচাপের ঝুঁকি বাড়িয়ে তোলে সেগুলো হল: বেশি লবণ গ্রহণ, অতিরিক্ত মেদ, কাজের চাপ, মদ্যপান, পরিবারের আকার, অতিরিক্ত আওয়াজ এবং ঘিঞ্জি পরিবেশে থাকা। উচ্চমাত্রার লবণের ব্যবহার এর মধ্যে সবচেয়ে বেশি মনোযোগ আকর্ষণ করেছে। ধারণা করা হয় প্রায় শতকরা ৬০ ভাগ রোগী লবণের ব্যবহার দ্বারা প্রভাবিত হন।
নির্ণয়
thumb|220px|right|রক্তচাপ মাপার যন্ত্র(স্ফিগমোম্যানোমিটার) হাইপারটেনশনের অবস্থা নির্ণয়ের জন্য নিয়মিত রক্তচাপ স্বাভাবিক মাত্রার চেয়ে বেশি হলে ধরে নেয়া হয়। সাধারণত এক সপ্তাহের বিরতিতে কমপক্ষে তিনবার মাপা লাগে। সঠিক চাপ মাপার জন্য কয়েকটি নিয়ম মানা জরুরী এবং অন্যান্য যেসকল বিষয় রক্তচাপকে প্রভাবিত করে সেগুলোও বিবেচনা করা প্রয়োজন। যেমন, রক্তচাপ মাপার কমপক্ষে আধা ঘণ্টা আগে থেকে ধূমপান থেকে বিরত থাকতে হবে এবং ক্যাফেইন গ্রহণের কমপক্ষে একঘণ্টা পরে মাপতে হবে, দুশ্চিন্তামুক্ত অবস্থায় মাপা জরুরী। আস্তিনের আকারও যথেষ্ট গুরুত্বপূর্ণ। আস্তিনের ওপরের বাহুর দুই তৃতীয়াংশ ঘিরে ফেলা উচিত। কমপক্ষে পাঁচ মিনিট সময় বসা অবস্থায় থাকা উচিত।
সামার উইথ মনিকা
কাহিনীসংক্ষেপ
তাদের একটি মেয়ে হয়, মনিকা মেয়েটির একবিন্দু দেখাশোনা করে না, সব দায়িত্ব এসে পড়ে হারি'র ঘাড়ে। হারি দূরের এক জায়গায় কাজ করে, সারা সপ্তাহ কাজ করে কেবল সপ্তাহান্তে বাড়ি ফিরে। একবার একদিন আগে বাড়ি ফিরে এসে দেখে তার বিছানায় মনিকার আলিঙ্গনে অন্য পুরুষ। বিচ্ছেদ হয়ে যায় তাদের। মনিকা একটি উচ্ছৃঙ্খল ও অনিশ্চিত জীবনের পথে পা বাড়ায় আর হারি মনিকার মেয়ে আর তার সূত্র ধরে মনিকার সাথে একটি গ্রীষ্মের স্মৃতি বুকে নিয়ে রয়ে যায় গতানুগতিক জগতে।
সফিয়া ওয়াজির
প্রাথমিক জীবন ও শিক্ষা
নিউ হ্যাম্পসায়ারে গিয়ে পুনরায় সে উচ্চ বিদ্যালয়ে ভর্তি হয়। ২০১১ সালে, ২০ বছর বয়সে সে উচ্চ বিদ্যালয় থেকে ডিগ্রি অর্জন করে। এরপর সে নিউ হ্যাম্পসায়ার টেকনিক্যাল ইন্সটিটিউটে ভর্তি হয়। নৈশ কোর্সে ভর্তি হয় যেন সে তার পরিবার চালাতে পারে। কিন্তু এই জন্যে তার উচ্চ শিক্ষার ডিগ্রি অর্জনে ৫ বছর লেগে যায়। কমিউনিটি কলেজ থেকে ব্যবসায় শিক্ষায় সে ডিগ্রি অর্জন করে।
ফেমস ফ্যাটালস
চ্যাম্পিয়নশিপ
থাম্ব| ফেমস ফ্যাটালসের ম্যাচ শেষে চ্যাম্পিয়নশিপ বেল্ট নিয়ে পোজ দিচ্ছেন [[রোজমেরি (রেসলার)|কোর্টনি রাশ ]]
রড মার্শ
খেলোয়াড়ী জীবন
১৯৬৯-৭০ মৌসুমে অবসরগ্রহণকারী বেকারের পরিবর্তে তার অন্তর্ভুক্তি ঘটে। ঐ সময় অস্ট্রেলিয়া দল ব্রায়ান টাবের ও রে জর্ডন - এ দুই উইকেট-রক্ষককে সাথে নিয়ে ভারত ও দক্ষিণ আফ্রিকা সফর করছিল। ১৯৭০-এর বসন্তে অস্ট্রেলিয়ার দ্বিতীয় একাদশ জন ম্যাকলিনকে সাথে নিয়ে নিউজিল্যান্ড সফরে বের হয়। মার্শ ছিলেন তাদের পিছনে। কিন্তু ১৯৭০-৭১ মৌসুমের অ্যাশেজ সিরিজের প্রথম টেস্টে টাবেরের পরিবর্তে তাকে মনোনীত করা হয়। তার উন্নততর ব্যাটিংশৈলীই এ অবস্থানে নিয়ে আসতে সহায়তা করে।
শরণার্থী
সংজ্ঞার্থ নিরূপণ
১৯৫১ সালে জাতিসংঘ কর্তৃক শরণার্থীদের মর্যাদা বিষয়ক সম্মেলনে অনুচ্ছেদ ১এ-তে সংক্ষিপ্ত আকারে শরণার্থীর সংজ্ঞা তুলে ধরা হয়। একজন ব্যক্তি যদি গভীরভাবে উপলদ্ধি করেন ও দেখতে পান যে, তিনি জাতিগত সহিংসতা, ধর্মীয় উন্মাদনা, জাতীয়তাবোধ, রাজনৈতিক আদর্শ, সমাজবদ্ধ জনগোষ্ঠীর সদস্য হওয়ায় তাকে ঐ দেশের নাগরিকের অধিকার থেকে দূরে সরানো হচ্ছে; সেখানে ব্যাপক ভয়-ভীতিকর পরিবেশ বিদ্যমান এবং রাষ্ট্র তাকে পর্যাপ্ত নিরাপত্তা দিতে ব্যর্থ হচ্ছে ; তখনই তিনি শরণার্থী হিসেবে বিবেচিত হন। ১৯৬৭ সালের সম্মেলনের খসড়া দলিলে উদ্বাস্তুর সংজ্ঞাকে বিস্তৃত করা হয়। আফ্রিকা ও ল্যাটিন আমেরিকায় অনুষ্ঠিত আঞ্চলিক সম্মেলনে যুদ্ধ এবং অন্যান্য সহিংসতায় আক্রান্ত ব্যক্তি কর্তৃক নিজ দেশত্যাগ করাকেও এর অন্তর্ভুক্ত করা হয়।
ডেসমন্ড টুটু
ডেসমন্ড টুটু বা ডেসমন্ড পিলো টুটু (Desmond Mpilo Tutu; ৭ অক্টোবর ১৯৩১ – ২৬ ডিসেম্বর ২০২১) একজন দক্ষিণ আফ্রিকান ধর্মযাজক ও অধিকার আন্দোলন কর্মী। এইডস ও যক্ষ্মা প্রতিরোধে তিনি অবিস্মরণীয় ভূমিকা রাখছেন। এছাড়াও, দারিদ্রতা, বর্ণবাদ, যৌনতা ইত্যাদি বিরোধী প্রচারণায় তার ভূমিকা প্রশংসনীয়।
১৯৮৪ সালে তিনি নোবেল শান্তি পুরস্কারে ভূষিত হন। ১৯৯৯ সালে সিডনি শান্তি পুরস্কার সহ ২০০৭ সালে গান্ধী শান্তি পুরস্কার লাভ করেন তিনি।
শুনতে কি পাও!
কাহিনী সংক্ষেপ
সেই বদলানোর দিন থেকে ছবিটির গল্প আরম্ভ হয় এবং প্রায় দু'বছরের একটি যাত্রায় প্রতিটি মানুষের জীবনে আরেকটি পরিবর্তন তারা সামগ্রিকভাবে নিয়ে আসে৷ এই দু'বছরের যাত্রায় তাদের ব্যক্তিমানুষের সম্পর্কের টানাপোড়েন থেকে শুরু করে ঐ গ্রামের মানুষের সামষ্টিক যে আন্দোলন, সেই আন্দোলনের মধ্য দিয়ে রূপকার্থে সমগ্র বাংলাদেশেরই একটি গল্প।
আলোচনা, সমালোচনা
"শক্তিশালী রাজনৈতিক দৃষ্টিভঙ্গির স্বকীয় শৈল্পিক উপস্থাপনা... "
লেখক ও সাংবাদিক জাহীদ রেজা নূর বলেন, "...জীবনই শিল্প, জীবনের শৈল্পিক প্রকাশের জন্য মগ্ন-চৈতন্যে শিস দিতেই হবে, এমন কোনো কথা নেই। "
কলাম লেখক আনিস পারভেজ বলেন, "Observing the observation of Kamar is a feast. (কামারের পর্যবেক্ষণ পর্যবেক্ষণ করা হল একটি ভোজন।) "
খালিদ বিন আবদুল আজিজ
প্রাথমিক অভিজ্ঞতা
১৯৬২ সালে প্রিন্স খালিদ ডেপুটি প্রধানমন্ত্রী নিযুক্ত হন। এর মাধ্যমে তার উত্তরাধিকারী হওয়ার সম্ভাবনা বৃদ্ধি ফুটে উঠে। বাদশাহ সৌদ বিন আবদুল আজিজ ও প্রিন্স ফয়সালের মধ্যে দ্বন্দ্বের সময় খালিদ ফয়সালকে সমর্থন দেন।
যুবরাজ
১৯৬৫ সালে খালিদ বিন আবদুল আজিজকে তার বড় ভাই প্রিন্স মুহাম্মদ বিন আবদুল আজিজের বদলে যুবরাজ হিসেবে ঘোষণা করা হয়। প্রথমে প্রিন্স খালিদ ডেপুটি প্রিমিয়ার হিসেবে নিয়োগ পান। তার মূল দায়িত্ব ছিল মন্ত্রীদের কাউন্সিলের সব সাংগঠনিক ও নির্বাহী কাজ তদারক করা। বাদশাহ ফয়সালের পক্ষ থেকে তিনি মক্কা প্রদেশের বিষয়াদি দেখাশোনার কাজও করতেন। দৈনন্দিন বিষয়ে তিনি সক্রিয় ছিলেন না কিন্তু ফয়সালের অনুপস্থিতিতে বিভিন্ন মিটিং বা অনুষ্ঠানে তার প্রতিনিধি হিসেবে থাকতেন। যুক্তরাষ্ট্রের উন্মুক্ত করা ১৯৭১ সালের দলিল মোতাবেক এসময় খালিদ গোত্রীয় নেতা, ধর্মীয় কর্তৃপক্ষ ও এসময় ন্যাশনাল গার্ডের প্রধান প্রিন্স আবদুল্লাহ বিন আবদুল আজিজের সমর্থন লাভ করেছিলেন।
অভ্যন্তরীণ কর্মকাণ্ড
১৯৭৯ সালে পূর্বাঞ্চলীয় প্রদেশের শিয়া সংখ্যালঘুরা প্রতিবাদ শুরু করে এবং এতে বেশ কয়েকজন প্রতিরবাদকারী গ্রেপ্তার হন। ১৯৮০ সালে তারা মুক্তি পায়। তাদের মুক্তি দেয়ার পর খালিদ ও যুবরাজ ফাহাদ পূর্বাঞ্চলীয় অঞ্চলের বিভিন্ন শহরে সফর করেন। ১৯৮০ সালে সৌদি আরব আরামকোর পূর্ণ নিয়ন্ত্রণ পায়।
আন্তর্জাতিক সম্পর্ক
১৯৭৯ সালে ইরানে ইসলামি বিপ্লবের পর খালিদ ইমাম খোমেনিকে শুভেচ্ছা বার্তা পাঠান এবং বলেন যে ইসলামি ভ্রাতৃত্ব দুই দেশের সম্পর্ক ঘনিষ্ঠ করতে পারে। তিনি এও বলেন যে ইরানে ইসলামি প্রজাতন্ত্র প্রতিষ্ঠা দুই দেশের সহযোগীতায় প্রভাব ফেলবে না। তবে তার এসব উদ্যোগ সফল হয়নি। পরবর্তীতে ১৯৮০ সালে শুরু হওয়া ইরান-ইরাক যুদ্ধে সৌদিদের সমর্থন ইরাকের দিকে চলে যায়।
পানিবাহিত রোগ ও জলবায়ু পরিবর্তন
জলবায়ু পরিবর্তনের ফলে বেশিরভাগ আবহাওয়া পরিস্থিতির প্রখরতা বাড়বে বলে আশংকা করা হচ্ছে, যার ফলে পানিবাহিত রোগের ঋতুভিত্তিক সময়কাল এবং সংক্রমণ এলাকা বৃদ্ধি পাবে। খরা, উচ্চতর বৃষ্টিপাত এবং বন্যার মাধ্যমে ইতিমধ্যে জলবায়ু পরিবর্তন এবং এর প্রভাবগুলি বিশ্বজুড়ে পরিলক্ষিত হচ্ছে। পানিবাহিত রোগ সম্পর্কিত পরিবর্তনগুলি ইতিমধ্যে বিশ্বব্যাপী নথিভুক্ত করা হচ্ছে এবং এই পরিবর্তনগুলো উন্নয়নশীল দেশের সাথে উন্নত দেশগুলিতেও বৃদ্ধি পাবে বলে আশংকা করা হচ্ছে। জলবায়ু পরিবর্তনের কারণে অতিবৃষ্টি, ঝড়ের তীব্রতা এবং বন্যা প্রতিনিয়ত বাড়ছে। বর্তমান সমাজব্যবস্থার সক্ষমতাগুলোর জন্য এটি একটি বড় ঝুঁকি এবং অবকাঠামোগত ব্যর্থতার একটি সম্ভাব্য কারণ। বর্তমানে আবহাওয়া পরিস্থিতি পরিবর্তনের সাথে পানিবাহিত রোগের পারস্পরিক সম্পর্ক দৃশ্যমান হচ্ছে।
তাপমাত্রা
পৃথিবীর গড় তাপমাত্রা বৃদ্ধি পাচ্ছে এবং আরো দ্রুত হারে বাড়তে থাকবে বলে ধারণা করা হচ্ছে। উচ্চ তাপমাত্রা কোনো কোনো জীবাণুর বেঁচে থাকা, প্রতিরূপ সৃষ্টি এবং সক্ষমতাতে পরিবর্তন আনতে পারে। উচ্চতর তাপমাত্রা জলাশয়গুলোতে জীবাণুর পরিমাণ ও বাড়িয়ে তুলতে পারে। উষ্ণ গ্রীষ্মের মাসগুলিতে পানীয় জল সরবরাহ ব্যবস্থা থেকে ব্যাকটেরিয়ার উল্লেখযোগ্য বৃদ্ধি রেকর্ড করা হয়েছে। এইসময়ে পানির ব্যবহারের হারও সাধারণত বেশি থাকে। এগুলি একইসাথে জীবাণুর উপস্থিতি এবং সংক্রমণের সম্ভাবনা বাড়িয়ে তোলে। পৃথিবীর গড় তাপমাত্রা বৃদ্ধি এবং এই তাপমাত্রা বৃদ্ধির সাথে পানিবাহিত রোগগুলোর সম্পর্ক, ডাইরিয়াসহ অন্য সব পানিবাহিত রোগের প্রাদুর্ভাব বৃদ্ধি করবে। উষ্ণ অঞ্চলে, বিশেষত যেখানে ইতিমধ্যে কম পানি  সরবরাহ রয়েছে, সেখানে ভূমি উপরস্থ প্রবাহিত পানির সংগ্রহ এবং পুনঃব্যবহারের পরিমাণ বৃদ্ধি পাবে। এভাবে দূষিত পানির ব্যবহার বাড়তে থাকবে।
খরা
পৃথিবীব্যাপী পানিচক্রের মধ্যে পানির পরিমাণ স্থির থাকে, পানির উৎস থেকে পানি বাষ্পীভূত হয়ে একই পরিমানে বৃষ্টিপাতের মাধ্যমে পৃথিবীতে ফিরে আসে। জলবায়ু পরিবর্তন যদি বৃষ্টিপাতের তীব্রতা এভাবে বাড়িয়ে তোলে, তবে বৃষ্টিপাতের সময়কাল আরও কম হতে হবে বা পর পর বৃষ্টিপাতের মধ্যে পর্যাপ্ত সময় থাকতে হবে বা উভয়ই। এছাড়া এক এলাকায় বৃষ্টিপাত কম ঘটলে এবং অন্য এলাকায় আরও বেশি হওয়ার সম্ভাবনা রয়েছে। এতে করে কিছু অঞ্চলে খরার সৃষ্টি হবে এবং পর পর বৃষ্টিপাতের মধ্যবর্তী সময় আরো দীর্ঘ হবে। এই খরাতে পানির বাষ্পীভূত হওয়ার কারণে জলাশয়ে পলি ও দূষিত স্তরের পরিমাণ বাড়বে। এর ফলে রোগজীবাণুগুলো সীমিত পানি সরবরাহের উৎসে দ্রবীভূত হবে। খরার কারণে মানুষ আরো বেশি বৃষ্টির পানি এবং জলাশয়ের পানি সংগ্রহ করতে বাধ্য হবে এবং ফলস্বরূপ পানির মধ্যে জীবাণুগুলোর সংক্রমনের ঝুকি বৃদ্ধি করবে।
মুক্তচিন্তা
সারসংক্ষেপ
যাইহোক, ১৯৪৪ সালে দার্শনিক বার্ট্রাণ্ড রাসেল মুক্তচিন্তার মুল্য (The Value of Free Thought) শিরোনামে প্রবন্ধে লিখেনঃ "একজন মানুষের বিশ্বাসের দরুণ কেও মুক্তমনা হয় না, সে মুক্তমনা হয়ে উঠে কীভাবে বিশ্বাসকে সে ধারণ করে। যদি সে একারণেই বিশ্বাসকে ধারণ করে, কারণ তার বড় কেও তাকে ছোটবেলায় এই বিশ্বাসকে সত্য বলে অবহিত করেছে অথবা এইকারণে ধারণ করে, কারণ বিশ্বাস ত্যাগ করলেই সে অসুখী হয়ে উঠবে, তাহলে তার বিশ্বাস মুক্ত নয়। কিন্তু যদি সতর্কভাবে বিবেচনার পর সে তার বিশ্বাসের সপক্ষে পর্যাপ্ত যুক্তি খুঁজে পায়, তবে তার এই চিন্তা মুক্তচিন্তা; তা যতই অস্বাভাবিক হোক না কেন"
মার্কিন হিউম্যানিস্ট এসোসিয়েশনের প্রাক্তন প্রধান নির্বাহী পরিচালক ফ্রেড এডওয়ার্ড, রাসেলের সংজ্ঞাকে উদ্ধৃত করে বলেনঃ যেসব উদারবাদী ধার্মিক প্রতিষ্ঠিত ধর্মমতকে চ্যালেঞ্জ করেছে, তারা মুক্তমনা হিসেবে বিবেচিত হবে।
প্রাক-আধুনিক আন্দোলন
মুক্তচিন্তার সংস্কৃতি আইরিশ, পারস্য সভ্যতা (উদাহরণঃ খৈয়াম এবং তার সুফিবাদী, অপ্রথাগত রুবাইয়াত) এবং চীনা সভ্যতা (যেমন, নৌচালনের দক্ষিণাঞ্চলের গান রেঁনেসা) জ্ঞান ভান্ডার থেকে আলকেমি অথবা জ্যোতিষশাস্ত্রের বিদ্রোহী চিন্তাবিদ এবং অবশেষে রেঁনেসা ও প্রোটেস্ট্যান্ট সংস্কারবাদী আন্দোলনে ছড়িয়ে পড়ে।
জার্মানি
মার্চ বিপ্লবের আগে ১৮১৫ থেকে ১৮৪৮ সাল পর্যন্ত গীর্জার বিরুদ্ধে সাধারণ মানুষের বিদ্রোহ বেড়ে চলছিল। ১৮৪৪ সালে ইয়োহানেস রঙ্গে এবং রবার্ট ব্লামের প্রভাবে মানবাধিকার, সহনশীলতা ও মানবতাবাদের প্রসার ঘটেছিল এবং ১৮৫৯ সালের দিকে তারা Bund Freireligiöser Gemeinden Deutschlands (জার্মানি ধর্ম নিরপেক্ষ সম্প্রদায়) প্রতিষ্ঠা করেছিল, যা এখনও বিদ্যমান। ১৮৮১ সালে ফ্রাঙ্কফুর্ট এম মাইন এ লুদউইগ বাখনার Deutschen Freidenkerbund প্রতিষ্ঠা করেন, যা ছিল প্রথম জার্মান নাস্তিক সংগঠন। ১৮৯২ সালে Freidenker-Gesellschaft এবং ১৯০৬ সালে Deutscher Monistenbund প্রতিষ্ঠিত হয়। প্রথম বিশ্বযুদ্ধের পর “বুর্জোয়া” মুক্তচিন্তক সংগঠনের সংখ্যা হ্রাস পেতে থাকে এবং “প্রলেতারিয়াত” মুক্তচিন্তক সংগঠনের সংখ্যা বাড়তে থাকে এবং অবশেষে সেগুলো সমাজতান্ত্রিক দলগুলোর সংগঠনে রুপ নেয়। ১৯৩৩ সালে হিটলারের উত্থানের পর বেশিরভাগ মুক্তচিন্তক সংগঠন নিষিদ্ধ হয়, তবে ভলকিশচ্ সংগঠনগুলোর সাথে সম্পৃক্ত ডানপন্থী দলগুলোকে নাৎসীরা ১৯৩০ সালের মধ্যভাগ পর্যন্ত্য বরদাশত করে।
যুক্তরাষ্ট্র
১৮৪৮ সালের জার্মান রাষ্ট্রগুলোতে বিপ্লবের কারণে ঊনবিংশ শতাব্দীতে যুক্তরাষ্ট্রে জার্মান মুক্তমনারা অভিবাসন নেয়। যুক্তরাষ্ট্রে তারা সরকার ও গীর্জার হস্তক্ষেপ ছাড়াই নিজেদের চেতনা ধারণ করতে পারার আশা করেছিলেন। অনেক মুক্তমনা জার্মান অধ্যুষিত সেন্ট লুই, ইন্ডিয়ানোপলিস, উইসকনসিন এবং টেক্সাসে স্থায়ী হয়েছিলেন, যেখানে তারা কমফোর্ট নামক শহরটি প্রতিষ্ঠা করেছিলেন। এই জার্মান মুক্তমনারা তাদের সংগঠনগুলোকে Freie Gemeinden বা “মুক্ত সমাবেশ” আখ্যা দিতেন। এরকম সংগঠন প্রথম প্রতিষ্ঠিত হয় সেন্ট লুই শহরে ১৮৫০ সালে পরে উইসকনসিন, টেক্সাস, ক্যালিফরনিয়া, ওয়াশিংটন ডিসি, নিউ ইয়র্ক, ইলিনয় এবং অন্য প্রদেশগুলোতে ছড়িয়ে পড়ে। মুক্তমনারা উদার আদর্শ ধারণ করতেন এবং বর্ণীয়-সামাজিক-লৈঙ্গিক সমতার পাশাপাশি দাসপ্রথার বিলুপ্তি সমর্থন করতেন।
কানাডা
কানাডিয়ান সেকুলার এলায়েন্স এখনও সক্রিয়তা বজায় রেখেছে।
সহস্র বাহু মন্দির
এখানে মারু-গুর্জারা স্থাপত্যের কিছু নিদর্শন রয়েছে। মন্দিরগুলি ভারতের প্রত্নতাত্ত্বিক জরিপের ঐতিহ্যবাহী সৌধের তালিকায় রয়েছে।
পাণ্ডি মেলম
বর্ণনা
একটি পূর্ণ দৈর্ঘ্যের পান্ডি হল একটি তালমের (তাল) সাতটি স্বরকম্পের উপর ভিত্তি করে একটি মেলা। এটি আড়াই ঘণ্টার বেশি স্থায়ী হয়। এটি সাধারণভাবে মন্দিরের বাইরে স্বতন্ত্রভাবে সম্পাদিত হয়। এই বাদ্যের মূলত চারটি স্তর রয়েছে, তাদের প্রত্যেকের যথাক্রমে মোট ৫৬টি, ২৮টি, ১৪টি এবং ৭টি ছন্দযুক্ত চক্র (তালবাদ্যম) রয়েছে।
চন্দ্রঘোনা কদমতলী ইউনিয়ন
প্রশাসনিক কাঠামো
চন্দ্রঘোনা কদমতলী ইউনিয়ন রাঙ্গুনিয়া উপজেলার আওতাধীন ১১নং চন্দ্রঘোনা কদমতলী ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৪টি মৌজায় বিভক্ত; কদমতলী, চন্দ্রঘোনা, বনগ্রাম এবং গুমাই বিল। ওয়ার্ডভিত্তিক এ ইউনিয়নের গ্রামগুলো হল:
শ্যাম সিংহ রায়
চিত্রগ্রহণ
চলচ্চিত্রটি ২০২০ সালের ১১ই ডিসেম্বর হায়দ্রাবাদে একটি ব্যক্তিগত অনুষ্ঠানে অভিনয়-শিল্পী ও কলাকুশলীদের উপস্থিতিতে শুরু করা হয়েছিল, এবং নানির বাবা ছবিটির জন্য ‘মুহুর্তের শট’ দিয়েছিলেন। প্রধান ফটোগ্রাফি ২০২০ সালের ২১শে ডিসেম্বর ভারতের হায়দ্রাবাদে শুরু হয়েছিল। কালীঘাট কালী মন্দিরের সঙ্গে কলকাতা-থিমযুক্ত একটি রাস্তা ₹৬ কোটির বাজেটে নির্মিত হয়েছিল।  দলটি ২০২১ সালের ফেব্রুয়ারি মাসে কলকাতায় গুরুত্বপূর্ণ দৃশ্যের চিত্রায়ন শুরু করে। ভারতে কোভিড-১৯ লকডাউনের কারণে চিত্রগ্রহণ সংক্ষিপ্তভাবে বন্ধ করা হয়েছিল এবং ২০২১ সালের জুলাই মাসে আবার শুরু হয়েছিল। হায়দ্রাবাদের কলকাতা সেটটি ভারী বৃষ্টির কারণে ক্ষতিগ্রস্ত হয়েছিল এবং শিল্প পরিচালক অবিনাশ কোল্লা দ্বারা পুনরুদ্ধার করা হয়েছিল। চিত্রগ্রহণ ২০২১ সালের ২৬শে জুলাই সম্পন্ন হয় এবং পোস্ট-প্রোডাকশন শুরু হয়।
কায়া অভিন্নতা
সামগ্রিক পর্যালোচনা
জাপানি শক্তি অর্থনীতিবিদ ইয়োচি কায়া কায়া অভিন্নতা ধারণাটি সৃষ্টি করেছিলেন। এটি তাঁর বই এনভায়রনমেন্ট, এনার্জি, এন্ড ইকোনোমিঃ স্ট্র্যাটেজিস ফর সাসটেইনাবিলিটি এর একটি অধ্যায়, কেইচি ইয়োকোবোরির সাথে সহ-রচিত, যা বৈশ্বিক পরিবেশ, শক্তি, ও অর্থনৈতিক উন্নয়নের ওপর সম্মেলনের (১৯৯৩ঃ টোকিও, জাপান) ফলাফল। এটি পল আর. এরলিচ ও জন হোলড্রেনের আই = পি এ টি সূত্রের গাণিতিকভাবে আরও সুসংগত প্রকরণ, যা পরিবেশগত প্রভাবের কারণগুলো বর্ণনা করে।
অন্যান্য বৈজ্ঞানিক বিশ্লেষণে ব্যবহার
২০০৭ সালের একটি নিবন্ধ কার্বন নিঃসরণের সাম্প্রতিক প্রবণতাগুলির বিশ্লেষণে কায়া অভিন্নতাটি ব্যবহার করে এবং এটি আবিষ্কার করে "...জনসংখ্যা ও মাথাপিছু জিডিপির ক্রমবর্ধমানতার সাথে স্থূল অভ্যন্তরীণ পণ্যের (জিডিপি)(শক্তি/জিডিপি) শক্তি তীব্রতা ও শক্তির কার্বন তীব্রতার (নির্গমন/শক্তি) পূর্ববর্তী ক্রমহ্রাসমান প্রবণতার অবসান বা বিপরীতকরণ। উন্নত ও উন্নয়নশীল উভয় অঞ্চলে সম্প্রতি শক্তির কার্বন তীব্রতায় প্রায় ধ্রুব বা সামান্য বর্ধমান প্রবণতা দেখা গেছে। কোনো অঞ্চলই এটির শক্তি সরবরাহকে ডিকার্বোনাইজ করছে না।"
ক্লদ ফ্লোকেট
প্রথম-শ্রেণীর ক্রিকেট
১৯০৪-০৫ থেকে ১৯১০-১১ মৌসুম পর্যন্ত ছয় বছরের অধিক সময়ে মাত্র ছয়টি প্রথম-শ্রেণীর ক্রিকেট খেলায় অংশ নিয়েছিলেন ক্লদ ফ্লোকেট। মাঝারিসারি থেকে নিচেরসারিতে ডানহাতে ব্যাটিংয়ে নামতেন ও মাঝেমধ্যে মিডিয়াম পেস বোলিং করতেন তিনি।
স্মাইল্‌স অফ আ সামার নাইট
কাহিনীসংক্ষেপ
সবাইকে দেসিরে'র মা'র প্রাসাদোপম বাড়িতে সাপ্তাহান্তিক পার্টিতে নিমন্ত্রণ করা হয়। এখানে সেখানে ফষ্টিনষ্টি করার পর পেত্রা বর ফ্রিদ-এর সাথে খড়ের গাদায় মিলিত হয়। শার্লত দেসিরে'র কাছ থেকে ফিরিয়ে আনার জন্য ফ্রেদ্‌রিক-কে প্রলুব্ধ করার চেষ্টা করে। ওদিকে আনে তার সৎ ছেলে হেন্‌রিকের প্রতি আকৃষ্ট হয়ে পড়ে।
বান্দ্রা টার্মিনাস–ভগৎ কি কোঠি হামসফর এক্সপ্রেস
পরিষেবা
১৯০৪৩ নং বান্দ্রা টার্মিনাস–ভগৎ কি কোঠি হামসফর এক্সপ্রেস ৫৫ কিমি প্রতি ঘন্টা বেগে বান্দ্রা টার্মিনাস থেকে যাত্রা শুরু করে ১৭ ঘন্টা ০৫ মিনিটে ৯৩৩.৪ কিমি এবং ১৯০৪৪ নং ট্রেনটি ভগৎ কি কোঠি থেকে ৫৬ কিমি প্রতি ঘন্টা বেগে যাত্রা করে ১৬ ঘন্টা ৫০ মিনিটে ঐ দূরত্ব অতিক্রম করে।
এডওয়ার্ড প্রেস্‌কট
এডওয়ার্ড ক্রিশ্চিয়ান প্রেস্‌কট একজন মার্কিন অর্থনীতিবিদ। তিনি ২০০৪ সালে অর্থনীতিতে নোবেল পুরস্কার লাভ করেন।
জীবনী
প্রেস্‌কট ১৯৬২ সালে সোয়ার্থমোর কলেজ থেকে ১৯৬২ সালে গণিতে ব্যাচেলর্স ডিগ্রি লাভ করেন। তিনি ১৯৬২ সালে কেস ওয়েস্টার্ন রিজার্ভ ইউনিভার্সিটি থেকে মাস্টার্স এবং ১৯৬৭ সালে কার্নেগী মেলন ইউনিভার্সিটি থেকে পিএইচডি ডিগ্রি অর্জন করেন। তিনি ১৯৬৬ ত্থেকে ১৯৭১ সাল পর্যন্ত পেন্সিল্‌ভেনিয়া বিশ্ববিদ্যালয় এ শিক্ষকতা করেন। এরপর তিনি কার্নেগী মেলন ইউনিভার্সিটিতে যোগ দেন এবং ১৯৮০ সাল পর্যন্ত এখানেই শিক্ষকতা করেন। এরপর তিনি মিনেসোটা বিশ্ববিদ্যালয়ে যোগ দেন এবং ২০০৩ সাল পর্যন্ত এখানেই কর্মরত ছিলেন। ১৯৭৮ সালে তিনি শিকাগো বিশ্ববিদ্যালয়ে ভিজিটিং শিক্ষক হিসেবে কাজ করেন। ১৯৭৯ থেকে ১৯৮২ সাল পর্যন্ত নর্থওয়েস্টার্ন ইউনিভার্সিটি তে ভিজিটিং শিক্ষক হিসেবে কাজ করেন। ২০০৩ সাল থেকে তিনি আরিজোনা স্টেট ইউনিভার্সিটির শিক্ষক। ২০০৪ সালে ইউনিভার্সিটি অব ক্যালিফোর্নিয়া, সান্তা বারবারাতে শিক্ষক হিসেবে কাজ করেন। ২০০৬ সালে নিউ ইয়র্ক বিশ্ববিদ্যালয় এ ভিজিটিং শিক্ষক হিসেবে কাজ করেন।
লাইফ অ্যান্ড স্টাইল (ম্যাগাজিন)
লাইফ অ্যান্ড স্টাইল, আনুষ্ঠানিকভাবে লাইফ অ্যান্ড স্টাইল উইকলি, একটি মার্কিন সেলিব্রিটি ম্যাগাজিন, যা ২০০৪ সালে বাউয়ার মিডিয়া গ্রুপ দ্বারা চালু হয়েছিল। ২০১৮ সালে, আমেরিকান মিডিয়া ইনকর্পোরেটেড বাউয়ার মিডিয়া গ্রুপের মার্কিন সেলিব্রিটি ম্যাগাজিনগুলি অধিগ্রহণ করে৷
ব্লো-গ্রোস-ব্র্তান-পা
সংক্ষিপ্ত জীবনী
ব্লো-গ্রোস-ব্র্তান-পা ১৪০২ খ্রিষ্টাব্দে তিব্বতের গ্ত্সাং অঞ্চলের শাংস-ম্গ্রোন-খাং নামক স্থানে জন্মগ্রহণ করেন। খুব কম বয়সে গ্নাস-র্ন্যিং  নামক স্থানে তাকে ভিক্ষুর শপথ দেওয়া হয়। তিনি ত্সোং-খা-পা-ব্লো-ব্জাং-গ্রাগ্স-পা ও র্গ্যাল-ত্শাব-র্জে-দার-মা-রিন-ছেন নামক দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের প্রথম দুইজন দ্গা'-ল্দান-খ্রি-পা বা প্রধানের নিকট শিক্ষালাভ করেন। পরবর্তী কয়েক বছর তিনি গ্সাং-ফু-খু-স্পে-গ্র্বা-ত্শাং  নামক স্থানে ধর্মশিক্ষা দান করেন। এরপর তিনি দক্ষিণ তিব্বতের এ-দ্বাগ্স  নামক স্থানে যাত্রা করে দ্বাগ্স-পো-গ্র্বা-ত্শাং  নামক বৌদ্ধবিহার প্রতিষ্ঠা করেন। এরপর তিনি ত্সোং-খা-পা-ব্লো-ব্জাং-গ্রাগ্স-পার নির্দেশে তার লাম-রিম-ছেন-মো নামক বিখ্যাত গ্রন্থ অধ্যয়নের জন্য একটি বৌদ্ধবিহার স্থাপন করেন। ব্লো-গ্রোস-ব্র্তান-পা বেশ কিছু বৌদ্ধ মৌলিক গ্রন্থের ওপর টীকাভাষ্য রচনা করেন। বাহাত্ত্র বছর বয়সে তিনি দ্গা'-ল্দান বৌদ্ধবিহারের সপ্তম দ্গা'-ল্দান-খ্রি-পা নির্বাচিত হন।
দিনুকা হেত্তিয়ারাচ্চি
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন দিনুকা হেত্তিয়ারাচ্চি। ১৫ মার্চ, ২০০১ তারিখে কলম্বোয় সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
বিচ্ছিন্নকরণ বিভব
তথ্যসূত্র
কাট-অফ ভোল্টেজ বা  বিচ্ছিন্নকরণ  বিভব  বৈদ্যুতিক কোষের একটি চলকস্বরূপ । কাট-অফ ভোল্টেজ  বা  বিচ্ছিন্নকরণ  বিভব কোষের  আয়ু নির্ধারণের জন্য  একটি  গুরুত্বপূর্ণ দিক ।  কেননা এর বেশি  বিচার্জিত  হলে  যন্ত্রের ক্ষতি হতে পারে ।
ঢাকা
ঢাকা শহর "মসজিদের শহর" নামেও সুপরিচিত। এখানে প্রায় দশ হাজারেরও বেশি মসজিদ আছে(ইসলামিক ফাউন্ডেশন বাংলাদেশ এর তথ্য মতে)। এই শহরে রোজ প্রায় ৫ লক্ষ রিকশা চলাচল করে। বর্তমানে ঢাকা দক্ষিণ এশিয়ার অন্যতম প্রধান সংস্কৃতি, শিক্ষা ও বাণিজ্যকেন্দ্র।
আবহাওয়া ও জলবায়ু
ঢাকার জলবায়ু প্রধানত উষ্ণ, বর্ষণমুখর এবং আর্দ্র গ্রীষ্মমন্ডলীয়। কোপেন জলবায়ু শ্রেণীবিভাগ এর অধীনে, ঢাকার জলবায়ু ক্রান্তীয় সাভানা জলবায়ু। এই শহরের একটি স্বতন্ত্র মৌসুম রয়েছে, এখানে বার্ষিক গড় তাপমাত্রা ২৭.৫ ডিগ্রি সেলসিয়াস(৮১.৫ ডিগ্রি ফারেনহাইট) এবং জানুয়ারি থেকে এপ্রিল মাসের মধ্যে তাপমাত্রা ১৯.৫ থেকে ৩২ ডিগ্রি সেলসিয়াসের(৬৭ থেকে ৯০ ডিগ্রি ফারেনহাইট) মধ্যে থাকে। মে থেকে অক্টোবর মাসের মধ্যে গড়ে প্রায় ২১২১ মিলিমিটার(৮৩.৫ ইঞ্চি) বৃষ্টিপাত হয়ে থাকে, যা সারাবছরের মোট বৃষ্টিপাতের প্রায় ৮৭%। যানজট এবং এবং শিল্প কারখানার অপরিকল্পিত বর্জ্য নির্গমনের ফলে প্রতিনিয়ত বায়ু এবং পানি দূষণ বাড়ছে, ফলে শহরের জনস্বাস্থ্য এবং জীবন মান মারাত্বকভাবে প্রভাবিত হচ্ছে। ঢাকার চারপাশে জলাশয় এবং জলাভূমি গুলি ধ্বংসের সম্মুখীন কারণ, এগুলো ভরাট হয়ে যাচ্ছে বহুতল ভবন এবং অন্যান্য আবাসন উন্নয়ন প্রকল্পের মাধ্যমে। দূষণের ফলে প্রকৃতির যে ক্ষতি হচ্ছে তার ফলে এই এলাকার জীববৈচিত্র্য হুমকির সম্মুখীন। যদিও বর্তমানে ঢাকাকে বসবাস উপযোগী করার বিভিন্ন পদক্ষেপ গ্রহণ করা হচ্ছে।
স্থানীয় সরকার
ঢাকা মেট্রোপলিটন পুলিশ (ডিএমপি) ১৯৭৬ সালে প্রতিষ্ঠিত হয়। মোট ১২টি পুলিশ স্টেশনে প্রায় ৬০০০ এরও বেশি পুলিশ সদস্য ছিলেন। শহরের জনসংখ্যা ব্যাপকভাবে বৃদ্ধি পাওয়ায় পুলিশবাহিনীতে সদস্য সংখ্যা ৩৪০০০ এ উন্নীত করা হয়, এবং এর কার্যক্রম পরিচালনা করা হয় ৫০টি পুলিশ স্টেশন রয়েছে।
পরিবহন
স্কুটার, ট্যাক্সি এবং ব্যক্তিগত মালিকানাধীন যানবাহনগুলো শহরের মধ্যবিত্ত শ্রেণীর মধ্যে খুব দ্রুত জনপ্রিয় হয়ে উঠছে সরকার দুই স্ট্রোক ইঞ্জিন বিশিষ্ট অটো রিকশার প্রতিস্থাপন করে "সবুজ অটোরিকশা" চালু করেছে যা সিএনজি অটোরিকশার বা বেবি-ট্যাক্সি নামে পরিচিত এগুলোতে পরিবেশ বান্ধব সংকুচিত প্রাকৃতিক গ্যাস ব্যবহার করা হয়। ঢাকা রাস্তা চলাচলকারী ট্যাক্সিগুলো দুই ধরনের হয়। হলুদ ট্যাক্সিগুলো কিছুটা উচ্চ মান সম্পন্ন হয়ে থাকে যদিও এটি ব্যয়বহুল। এই ট্যাক্সিগুলো শীতাতপ নিয়ন্ত্রিত; টয়োটা করোলা এর, টয়োটা প্রিমিও এর এবং টয়োটা এলিয়ন মডেলের গাড়িগুলো ট্যক্সি হিসাবে ব্যবহার করা হয় এখানে। ২০১৩ সালে এই সেবাটি প্রথমে ২০০-২৫০০ টি ট্যক্সি নিয়ে শুরু করা হয়েছিলো। সরকার ১,৫০০সিসি ক্ষমতা বিশিষ্ট ইঞ্জিনের আরও ৫,০০০ নতুন ট্যাক্সি আমদানি করার সিদ্ধান্ত নিয়েছে। সরকারের পক্ষ থেকে বলা হয়েছে এই ধরনের ট্যাক্সির সংখ্যা ১৮,০০০ পর্যন্ত বাড়ানো হবে।
, ঢাকার রাস্তাগুলো বাঁধানো ছিলো। সড়কপথ, রেলপথের মাধ্যমে ঢাকা শহর দেশের অন্যন্য অংশের সাথে সংযুক্ত আছে। ঢাকা থেকে ভারতের কলকাতা ও আগরতলা ​​শহরে যাতায়াতের জন্য বিআরটিসি পরিচালিত নিয়মিত বাস সার্ভিস রয়েছে।